Diari Oficial de la Generalitat Valenciana


Sumari del DOGV 4645, del 05-12-2003 (2003/12266)

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni marc entre la Federació Valenciana de Municipis i Províncies i la Conselleria d'Infraestructures i Transport per a la realització de cursos de formació homologats destinats a les policies locals dels distints municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/12471


Data del document
:   20-11-2003

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni marc entre la Federació Valenciana de Municipis i Províncies i la Conselleria d'Infraestructures i Transport per a la realització de cursos de formació homologats destinats a les policies locals dels distints municipis de la Comunitat Valenciana. [2003/M12556]
  
Subscrit, després de la tramitació prèvia reglamentària, entre la Federació Valenciana de Municipis i Províncies i la Conselleria d'Infraestructures i Transport, el 17 d'octubre de 2003, un conveni marc per a la realització de cursos de formació homologats destinats a les policies locals dels distints municipis de la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0946/2003, i que figura com a annex d'esta resolució.
  
València, 20 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc entre la Federació Valenciana de Municipis i Províncies i la Conselleria d'Infraestuctures i Transport per a la realització de cursos de formació homologats destinats a les policies locals dels distints municipis de la Comunitat Valenciana.
  
València, 17 d'octubre de 2003
  
Reunits
  
D'una banda, José Ramón García Antón, conseller d'Infraestructures i Transport de la Generalitat Valenciana, nomenat per Decret del president de la Generalitat 6/2003, de 21 de juny, publicat en el Diari Oficial de la Generalitat Valenciana número 4.528 bis, de data 23 de juny de 2003, fent ús de les facultats que té atribuïdes per la Llei 5/1983, de 30 de desembre, de Govern Valencià, i facultat expressament per a este acte per Acord del Govern Valencià de 18 de juliol de 2003.
  
I de l'altra part, Miguel Ortiz Zaragoza, alcalde d'Altea i president de la Federació Valenciana de Municipis i Províncies, nomenat en la IX Assemblea General Ordinària de la Federació Valenciana de Municipis, segons consta en l'acta notarial, número de protocol 1819, del notari d'Alacant Francisco Peral Ribelles, i fent ús de les funcions que té atribuïdes d'acord amb els articles 38 i 36 dels Estatuts de la federació esmentada.
  
Les dos parts es reconeixen mútuament competència i capacitat per a formalitzar el present conveni i intervenen cada un en nom de les respectives institucions a què representen, i, a l'efecte,
  
Exposen
  
L'article 31.15 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, atribuïx a esta comunitat la competència exclusiva sobre el transport terrestre que es desenrotlle íntegrament pel seu territori i que engloba actuacions d'ordenació, inspecció, sanció i arbitratge.
  
A més dels òrgans de coordinació interadministrativa en la matèria (la Conferència Nacional de Transports i la Comissió de Directors Generals de Transports), la col·laboració en matèria d'inspecció de transports es basa en els articles 32 a 35 de la Llei d'Ordenació dels Transports Terrestres i en els articles 14 a 24 del Reglament que la desplega, aprovat pel Reial Decret 1.211/1990, de 28 de setembre, que encomanen la competència inspectora als servicis d'inspecció del transport terrestre i permeten sol·licitar el suport necessari de les forces i cossos de seguretat de l'estat, els quals actuen sota les directrius i l'orientació dels òrgans superiors dels servicis d'inspecció del transport.
  
Les policies locals realitzen, en l'actualitat, activitats de vigilància del transport, tant en suport del personal de la Inspecció de Transports de la Generalitat Valenciana, cada vegada que se'ls sol·licita, com a part de les seues tasques pròpies de control del trànsit, la qual cosa contribuïx decisivament a una millora de la seguretat viària, així com a una garantia del compliment de les normes reguladores del transport terrestre i de les activitats complementàries i auxiliars d'este.
  
D'altra banda, el Llibre Blanc del Transport (COM (2001) 370 final), que dissenya la política europea en esta activitat de cara a l'any 2010 considera, entre les seues orientacions, com a primordial, el reforç de les activitats inspectores i sancionadores en matèria de transport terrestre, i es preconitza la promoció tant de l'eficàcia inspectora com de la conformitat en la seua execució i s'augmenta la quantitat de controls en el transport urbà, per a comprovar el compliment de l'ordenament jurídic en vigor en matèria de transports terrestres, aspecte arreplegat en acords entre el govern de la nació i les organitzacions professionals de transportistes i per la Comissió de Directors Generals de Transports de dates 7 i 8 de febrer de 2002, en les quals es va acordar potenciar els plans d'inspecció, amb especial atenció en els supòsits d'excessos de pes, incompliment dels temps de conducció i descans i autoritzacions de transports, i també que les comunitats autònomes prestaran el suport necessari en matèria de formació als membres de les forces i cossos de seguretat de l'estat.
  
Al llarg de l'última dècada, el transport, tant públic com privat, de viatgers o de mercaderies ha experimentat un notable increment dins dels termes municipals i dels nuclis poblacions de la Comunitat Valenciana, amb la consegüent deterioració del compliment de la normativa en vigor en matèria de transports terrestres, la qual cosa ha originat una major intervenció de les policies locals d'esta comunitat a petició dels servicis d'inspecció, i la col·laboració d'estes policies contribuïx a millorar tant la seguretat viària com el respecte en el compliment de les disposicions reglamentàries en matèria de transports.
  
Per tot el que s'ha exposat anteriorment, i a fi d'aconseguir la plena eficàcia i eficiència de les funcions inspectores i facilitar el treball de les policies locals que participen en el compliment d'aquelles, i conforme amb el principi de col·laboració interadministrativa, les dos parts decidixen subscriure el present conveni i, per a això:
  
Acorden
  
Primer. Objecte
  
És objecte del present conveni marc establir la impartició de cursos de transports per a la formació continuada de les policies locals de la Comunitat Valenciana, a fi de realitzar les tasques d'inspecció de transports que els siguen encomanades pels servicis d'inspecció de transports terrestres dins dels plans d'actuació i amb la finalitat de:
  
1. Millorar la seguretat viària i incrementar la protecció de la competència i seguretat en el transport, com a conseqüència d'un procés racional de detecció d'infraccions, de conformitat amb la nova realitat normativa i el comportament del sector.
  
2. Garantir el correcte ordenament del sector de transports, i minimitzar les competències deslleials que són degudes tant a carències d'autorització com a excessos de pes o incompliment dels temps de conducció i descans.
  
3. Potenciar la coordinació entre la Generalitat Valenciana i les forces i cossos de seguretat de l'estat, en els programes específics de formació de les policies locals a fi d'ampliar el camp de coneixements teòrics i pràctics d'estes policies, assegurant, d'esta manera, una seguretat en les actuacions, així com en l'elaboració de les denúncies per a una millor execució del procediment sancionador.
  
Segon. Programació d'activitats
  
a) Es constituirà una comissió les funcions de la qual seran:
  
- Elaborar i proposar a la Direcció General de Transports la programació anual dels cursos que s'ha de realitzar a l'empara del present conveni. La dita programació detallarà la planificació temporal i de continguts (teòrics i pràctics), els llocs de realització d'activitats, els mitjans materials (apunts, manuals, elements audiovisuals i auxiliars mínims i altres) i humans (fonamentalment el personal docent), el nombre d'alumnes i l'espai mínim per cada participant en relació amb les activitats formatives previstes, criteris d'admissió de sol·licituds, difusió, etc.
  
- Realitzar el seguiment i valoració final del programa anual.
  
b) La comissió estarà formada pels membres següents:
  
- El director general de Transports, que actuarà com a president, o persona en qui delegue.
  
- Tres representants de la Federació Valenciana de Municipis i Províncies
  
- Tres representants de la Conselleria d'Infraestructures i Transport.
  
- Un representant de la Direcció General d'Interior de la Conselleria de Justícia i Administracions Públiques.
  
La comissió designarà, entre els seus membres, la persona que actue com a secretari d'esta i, també, la persona encarregada de coordinar, entre les distintes administracions, les actuacions necessàries per a la correcta execució i desenrotllament dels programes i del conveni.
  
c) La comissió es reunirà per convocatòria del seu president com a mínim dos vegades a l'any, per a elaborar i proposar el pla i per a valorar els seus resultats.
  
d) Quan, segons el parer de la comissió, les variacions del contingut de la normativa en matèria de transports terrestres ho exigisca, es podrà modificar la programació anual i introduir cursos extraordinaris d'actualització amb el fet de mantindre les policies locals al dia en les seues actuacions inspectores
  
e) La planificació i la programació dels cursos de formació haurà de tindre en compte la necessitat d'actualització dels coneixements de les policies locals en cada moment i haurà de ser homologada segons les determinacions del Decret 255/1993, de 30 de desembre, del Govern Valencià, pel qual s'establixen les condicions i els requisits d'homologació de cursos de formació de les policies locals de la Generalitat Valenciana.
  
f) La Direcció General de Transports aprovarà, si és procedent, la proposta de la comissió, i emetrà l'avaluació final de les activitats formatives una vegada desenrotllades.
  
g) La Federació Valenciana de Municipis i Províncies s'encarregarà de contractar els mitjans materials i humans necessaris i difondre, entre els municipis de la Comunitat Valenciana, l'existència de les activitats formatives i facilitar l'aportació i disposició dels llocs, els locals i els equipaments on s'hagen de realitzar els cursos i les activitats de formació. Igualment, els dits municipis s'encarregaran de la realització de les còpies del material didàctic que haurà de ser entregat als alumnes, així com facilitar aquelles altres actuacions que es requerisquen per a portar a bon fi la impartició dels cursos.
  
h) El present conveni marc es desenrotllarà a través de les resolucions de la Direcció General de Transports, les quals contindran la dotació pressupostària anual per a sufragar les activitats formatives d'acord amb l'objecte i les finalitats previstes en el present conveni. A l'efecte, la Generalitat Valenciana, a través dels pressuposts anuals de la Conselleria d'Infraestructures i Transport, i en funció de l'existència de crèdit en cada exercici econòmic, dotarà les corresponents línies de crèdit per al total desenrotllament del conveni marc i contribuirà al finançament de les despeses que s'ocasionen amb la quantia que anualment es determine en funció de la programació anual proposada per la Comissió. La dotació econòmica total del present conveni es distribuirà al llarg de quatre exercicis, a través de les resolucions anuals de la Direcció General de Transports.
  
i) Excepcionalment, per a l'actual exercici 2003, la programació anual s'adjunta en annex I i la funció de la comissió només és el seu seguiment i la seua valoració.
  
Tercer. Dotació pressupostària
  
L'import global màxim previst per a les actuacions, els objectius i les finalitats previstes en el present conveni, durant la seua vigència, a càrrec de la Conselleria d'Infraestructures i Transport, és de 120.000 euros.
  
Per a la realització de l'objecte del present conveni, la dotació global corresponent a l'exercici de l'any 2003, es fixa en una quantitat de 30.000 euros (trenta mil euros) a càrrec de l'aplicació 34.36.573.33.007.15, línia T 2062, Promoció del Transport Públic del Pressupost de la Generalitat Valenciana per a l'exercici 2003.
  
Quart. Forma de pagament
  
El pagament, per part de la Conselleria d'Infraestructures i Transport, s'efectuarà a mesura que la Federació Valenciana de Municipis i Províncies aporte, preferentment de forma trimestral, els corresponents justificants de la despesa efectuada després de l'aprovació prèvia per part de la federació, i el posterior certificat de l'òrgan gestor.
  
Per a la realització de la resolució anual de la Direcció General de Transports, caldrà haver finalitzat i justificat el programa d'activitats formatives anteriors.
  
Cinqué. Duració
  
El present conveni entrarà en vigor en la data de la firma i tindrà una duració de quatre anys, des de 2003 fins al 31 de desembre de 2006.
  
Sisé. Rescissió
  
El Govern Valencià podrà rescindir el present conveni marc quan s'incomplisca alguna de les clàusules previstes en este, i podrà obligar a la devolució dels imports percebuts més els interessos legals.
  
Seté. Naturalesa
  
El present conveni, que té naturalesa administrativa, es regirà per les seues pròpies normes i, en allò no previst, per les normes generals de contractació administrativa i de la resta de l'ordenament administratiu vigent.
  
El Govern Valencià faculta el conseller d'Infraestructures i Transport per a la firma del present conveni marc. El conseller d'Infraestructures i Transport delega el director general de Transports la realització de les resolucions anuals, a més de la interpretació dels termes del conveni i la possibilitat de dictar totes les disposicions que siguen necessàries per al desplegament del que disposa el present conveni.
  
Com a prova de conformitat, les parts subscriuen el present conveni en dos exemplars al lloc i en la data assenyalats en l'encapçalament.
  
El president de la Federació Valenciana de Municipis i Províncies,
  
MIGUEL ORTIZ ZARAGOZA
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
ANNEX
  
Programa de cursos destinats a policies locals per a 2003
  
Dinàmica dels cursos: els cursos constaran d'una part teòrica i d'una altra de pràctica, i es repartiran en blocs segons les matèries.
  
Objectius: l'adquisició per part dels membres de les policies locals dels coneixements mínims necessaris per a procedir al control del transport en els nostres municipis.
  
Impartició dels cursos: es realitzaran tres sessions del curs sobre la inspecció en matèria de transports i un sobre el tacògraf. Una a la província d'Alacant, una altra a la província de Castelló i l'altra a la província de València, que prèviament es determinaran per part de la Federació Valenciana de Municipis. El curs de tacògraf s'impartirà en un municipi de la Comunitat Autònoma que es considere més adequat per a la assistència d'un nombre més gran de membres de les policies locals.
  
Per a 2003 es pensa realitzar els cursos següents:
  
- LA INSPECCIÓ DEL TRANSPORT TERRESTRE
  
- EL TACÒGRAF
  
A) CURS: LA INSPECCIÓ DEL TRANSPORT TERRESTRE
  
DURACIÓ DE CURS: 25 HORES
  
Temari
  
TEMA 1. LA INSPECCIÓ DE TRANSPORT
  
TEMA 2. EL TRANSPORT DE MERCADERIES
  
TEMA 3. EL TACÒGRAF
  
TEMA 4. MERCADERIES PERILLOSES
  
TEMA 5. TRANSPORT DE VIATGERS
  
TEMA 6. TRANSPORT INTERNACIONAL
  
TEMA 7. ALTRES ACTIVITATS ESPECIALS DE TRANSPORT
  
B) CURS SOBRE EL TACÒGRAF
  
DURACIÓ DEL CURS: 35 HORES
  
Temari
  
TEMA 1. VEHICLES OBLIGATS
  
TEMA 2. APARELLS-TACÒGRAFS (I)
  
TEMA 3. APARELLS-TACÒGRAFS (II)
  
TEMA 4. DISCS-FULLS DE REGISTRE (I)
  
TEMA 5. DISCS-FULLS DE REGISTRE (II)
  
TEMA 6. DISCS-FULLS DE REGISTRE (III)
  
TEMA 7. DISCS-FULLS DE REGISTRE (IV)
  
TEMA 8. UTILITZACIÓ DEL TACÒGRAF
  
TEMA 9. COEFICIENT CARACTERÍSTIC W CONSTANT K I ERRORS
  
TEMA 10. CALCULADORA HTC
  
TEMA 11. PRECINTES, CONTROLS I MUNTATGE
  
PRESSUPOST
  
A) LA INSPECCIÓ DEL TRANSPORT TERRESTRE: 21.000 euros
  
B) EL TACÒGRAF: 9.000 euros
  
TOTAL: 30.000 euros